Document ID: 32008D0343

NÕUKOGU OTSUS,
29. aprill 2008,
millega muudetakse otsust 2007/868/EÜ, millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3
(2008/343/EÜ)
EUROOPA LIIDU NÕUKOGU,
võttes arvesse nõukogu 27. detsembri 2001. aasta määrust (EÜ) nr 2580/2001 teatavate isikute ja üksuste vastu suunatud eripiirangute kohta terrorismivastaseks võitluseks, (1) eriti selle artikli 2 lõiget 3,
ning arvestades järgmist:
(1)
Nõukogu võttis 20. detsembril 2007 vastu otsuse 2007/868/EÜ. (2)
(2)
Nõukogu esitas 25. veebruaril 2008 Jose Maria SISONILE ajakohastatud põhjendused selle kohta, et jätab tema nime isikute, rühmituste ja üksuste loetellu, mille suhtes kohaldatakse määruses (EÜ) nr 2580/2001 sätestatud eripiiranguid, ning palus Jose Maria SISONIL esitada ühe kuu jooksul oma sellekohased märkused. Jose Maria SISON esitas nõukogule märkused 24. märtsil 2008 saadetud kirjas, mida nõukogu on arvesse võtnud.
(3)
Nõukogu järeldas, et Jose Maria SISON on olnud seotud terroriaktidega 27. detsembri 2001. aasta ühise seisukoha 2001/931/ÜVJP (terrorismivastaste erimeetmete rakendamise kohta) (3) artikli 1 lõigete 2 ja 3 tähenduses ja et otsuse Jose Maria SISONI suhtes võttis vastu pädev riiklik asutus nimetatud ühise seisukoha artikli 1 lõike 4 tähenduses. Nõukogu järeldas samuti, et tuleks muuta Jose Maria SISONI ja Filipiinide Kommunistliku Partei kohta tehtud kirjeid isikute, rühmituste ja üksuste loetelus, mille suhtes kohaldatakse määrust (EÜ) 2580/2001, et kajastada ajakohastatud põhjendusi.
(4)
Seetõttu leiab nõukogu, et Jose Maria SISONI suhtes tuleks jätkuvalt kohaldada määruses (EÜ) nr 2580/2001 sätestatud eripiiranguid,
ON TEINUD JÄRGMISE OTSUSE:
Artikkel 1
Otsuse 2007/868/EÜ lisas asendatakse kirje Jose Maria SISONI (teise nimega Armando Liwanag, teise nimega Joma) kohta järgmisega:
„SISON, Jose Maria (teise nimega Armando Liwanag, teise nimega Joma), sündinud 8.2.1939 Cabugaos (Filipiini Vabariik) - omab juhtivat rolli Filipiinide Kommunistlikus Parteis, sealhulgas NPAs (New People’s Army)”.
Artikkel 2
Otsuse 2007/868/EÜ lisas asendatakse kirje Filipiinide Kommunistliku Partei kohta järgmisega:
„Filipiinide Kommunistlik Partei, sealhulgas New People’s Army - NPA/Uus Rahvaarmee, Filipiinid, seotud isik SISON, Jose Maria (teise nimega Armando Liwanag, teise nimega Joma, omab juhtivat rolli Filipiinide Kommunistlikus Parteis, sealhulgas NPAs)”.
Artikkel 3
Käesolev otsus jõustub selle Euroopa Liidu Teatajas avaldamise päeval.
Luxembourg, 29. aprill 2008

Labels: 10
11
5